樂香園㗎啡室

樂香園㗎啡室，又寫做樂香園咖啡室，係香港一間執咗笠嘅舊式茶餐廳。㗎啡室喺1950年代開張，初頭喺中環畢打街畢打行後門，1970年代搬到威靈頓街15號C，2008年12月因為大幅加租而停業，2009年再搬到機利文新街10號。皆因唔少中環打工仔都鍾意到樂香園偷懶嘆下午茶，所以有個花名叫「蛇竇」。樂香園㗎啡室喺2019年3月執笠。

香港執咗笠嘅食肆
中環